Az internet lehetővé teszi számunkra, hogy barátokkal beszélhessünk, alkothassunk,
elindíthassunk egy üzletet vagy felemelhessük a szavunkat a kormányainkkal szemben, mindezt soha nem látott méretekben.
Mindez nem véletlenül alakult így.
mindezt soha nem látott méretekben. Mindez nem véletlenül alakult így.
Az internet alapgondolata tudósok és mérnökök nemzetközi közösségének nyitott eszmecseréje nyomán született meg,
így nem jelent meg felsőbb nyomás a kisajátítására.
Most azonban egy kormányok által irányított nemzetközi testület formál igény arra,
hogy az internet jövőjét meghatározó döntések helyévé váljon.
A testület neve Nemzetközi Távközlési Egyesület (ITU).
Decemberben a világ kormányai összegyűlnek, hogy eldöntsék,
kiterjesszék-e az ITU hatáskörét a nettel kapcsolatos fontos döntések meghozatalára is.
Az ITU veszélyt jelenthet az online véleménynyilvánítás szabadságára mindenütt.
Elmondjuk miért. Először is, az alapok.
Az Internet nem tulajdona senkinek,
hanem a világszerte létező független hálózatok összessége. Bárki építhet ilyen hálózatot.
A közös szabványok, amelyekre az Internet épül, nyitott és online egyeztetések sorából nőttek ki,
nem pedig egy-egy kormányzat vagy cég érdekei mentén alakultak.
Most azonban ismerjük meg az ITU-t!
Először is az ITU régi. Nagyon régi. Régebbi a CD-knél, régebbi a tárcsás telefonnál,
a távírással és a morze jelekkel egykorú.
Mikor 1865-ben megalapították, még Nemzetközi Távírászati Egyesületnek nevezték.
Az internettel ellentétben az ITU nem tudósok és mérnökök nyított párbeszédére épült.
Ellenkezőleg: az ITU-ban csak kormányoknak van szavazata.
A szavazás pedig zárt ajtók mögött zajlik.
Ha a kormányok elérik azon céljukat, hogy több hatalmat adjanak az ITU-nak az internetet érintő döntésekben,
egy régivágású, felülről vezérelt, kormányközpontú szervezet fog
annak nyitott, alulról felfelé szerveződő kormányzásnak helyébe lépni,
ami az internetet forradalmi újdonsággá tette.
És ez csak a problémák kezdete.
Az ITU működése nem átlátható.
Az ITU javaslattervezetei nem nyilvánosak, és az 1 ország - 1 szavazat szisztéma a kormányok kezébe ad minden hatalmat.
Ők hozhatják meg a döntéseket a mi Internetünkről anélkül, hogy mi egyáltalán tudhatnánk, miről egyeztetnek,
és csak akkor fognak beavatni a részletekbe, ha a döntés már megszületett.
És hogy miféle döntéseket vesznek fontolóra az idén decemberben tartandó ITU találkozón?
Nos következzék néhány tényleges javaslat, amire számíthatunk:
internet hozzáférés lekapcsolása számos, tágan értelmezhető indokkal;
nemzetközi emberi jogi normák megsértése;
több hatalom adása a kormányzatok kezébe az internetes forgalom megfigyelése és az adatküldés módjának szabályozása terén;
a kéretlen reklám (spam) fogalmának olyan tág meghatározása
ami lehetővé teheti bárminek a blokkolását az aranyos cicákról készült fotóktól az emberi jogi kampányokig.
Új szabályok, amelyek értelmében az online tartalomszolgáltatóknak kéne fizetni, hogy elérhessék a felhasználókat.
Ami ahhoz vezethet, hogy kevesebb tartalom jut el a fejlődő világba és a nem fizető oldalak blokkolásra kerülnek.
De a legijesztőbb rész csak most jön: ugyanazok az országok nyomulnak a legkeményebben az ITU feletti irányítás megszerzése érdekében,
amelyek agresszív cenzúrát gyakorolnak az interneten.
Oroszországban egy kormányellenes YouTube videó elkészítése 2 évre a börtönbe juttathat.
Kínában még csak nem is érhető el legtöbb közösségi médiaszolgáltatást nyújtó weboldal.
Irán pedig saját nemzeti internetet és emailt próbál építeni, hogy a teljes népességet ellenőrzés alatt tarthassa.
Mindemellett az ITU hasznos munkát is végez.
Segítenek a fejlődő világnak telekom hálózatokat és nagysebességű, szélessávú hálózati kapcsolatokat kiépíteni.
És emellett az Internet meglévő kormányzása sem tökéletes.
Ezen a téren például az Egyesült Államoknak túlméretezett befolyása és hatáskörei vannak.
Ahhoz, hogy ezeket a problémákat megoldjuk, olyan utat kell választanunk,
amely megőrzni azt a nyitott, pragmatikus és alulról felfelé építkező kormányzási módszert,
ami az internetet ilyen nagyszerűvé tette.
Idén decemberben a kormányaink összegyűlnek, hogy meghozzák a végső döntéseiket az Internet jövőjéről.
Nekünk, internethasználóknak a világ minden országában az a feladatunk,
hogy tudassuk velük: ki kell állniuk a nyitott internetért.
Ha mindenki, aki megnézi ezt a videót, felemeli a hangját és kapcsolatba lép a kormányával, van esélyünk a győzelemre.
Segíts nekünk megosztani ezt a videót
és látogasd meg a weboldalunkat, hallasd a hangodat
és lépj kapcsolatba a kormányoddal még ma!
Használjuk az internet országokon keresztülívelő erejét arra, hogy megmentsük magát az internetet!
Tudasd a döntéshozóiddal, hogy ellenzed, hogy az internetet érintő kulcsfontosságú döntéseket az ITU kezébe adják.